
Godišnje 2 K. Pojedini broj 20 fii. 


Cvijeci iz života sv. Franje 

je vrlo ugodno štivo za kršćansko 
srce. Pripovijesti iz te knjige spa¬ 
daju među najljepše na svijetu. 
Knjiga se dobiva u 
Upravi Glasnika sv Franje 
Zagreb, Kaptol br. 9. 
Cijena 76 filira. Poštom 80 filira. 



Molitve za mir. 

Peto izdanje. — Cijena 6 filira. 
Stotina 5 K. 

U ovoj su knjižici sabrane služ¬ 
bene crkvene molitve za mir. Knji¬ 
žica izvrsno može poslužiti u crkvi 
i doma. 


Nastoj da upoznaš do¬ 
movinu gosp. Spasi¬ 
telja. U tom će te po¬ 
učiti ove knjige : 

Album sv. Zemlje. 

Ima 62 vrlo lijepe slike 
svih svetih mjesta u 
Svetoj Zemlji, vezan 
K 2- -. Poštom 20 fil. 
više. 

Uspomene 
iz Svete Ženile. 

To je zanimljiva 
knjiga. Pisana je po¬ 
letno i od srca, obi¬ 
luje mnogim lijepim 
slikama, broji u svemu 
388 stranica. 

Ima 90 divnih slika 
svetih mjesta i drugih 
zanimljivosti. 

Ima veliku lijepu 
Panorama-sliku Jeru¬ 
zalema ; nacrt grada 
Jeruzalema, nacrt ba¬ 
zilike Svetoga Groba; 
veliki zemljovid hr¬ 
vatskih zemalja i pa- 
robrodni put u Svetu 
Zemlju; veliki zemljo¬ 
vid Svete Zemlje. 

Cijena joj je 4 K. 
Poštom 30 fil. više. 
Obe se knjige naru¬ 
čuju na adresi: 

KOMISARIJAT SVETE 
ZEMLJE, 

Zagreb, Franjevački 
samostan. 























BROJ 5. U ZAGREBU, 1. OŽUJKA 1917, TEČAJ XVI. 

ANĐEOČUVAR 

LIST ZA HRVATSKU KATOLIČKU MLADEŽ. 



Cijena 1 K 20 fil. Novci se v šalju post. chekom na banku a sve 
drugo na uredništvo „Anđela Čuvara" Zagreb, Franjevački samostan. 

Korizma. 

lušaj đače! U korizmi valjani kršćani poste i 
više mole. Ti još nijesi dužan postiti (do 21. 
godine), ali moliti da i to ne samo za sebe, 
nego i za druge: Za krivovjerce, za krivo- 
bošce (pogane), da saznaju za 
sv. Evanđelje i lakše dođu u 
nebo. Dužan si moliti za na¬ 
mjesnika Isusova sv. Oca 
papu, jer on svaki dan moli za te 
i jer to Bog želi. Dužan si moliti 
za svećenike, da budu dobri 
i da ih bude što više; za re¬ 
dovnike također. Dužan si mo¬ 
liti za sve kršćane, naročito 
za grješnika, koji se dugo 
nijesu ispovjedili, da ih takne 
milost Božja te učine svoju duž¬ 
nost. Dužan si jednom riječi i 
ti raditi oko toga, da što više 
ljudi dođe u nebo. 

Namjesto posta savjetuje 
ti Anđeo Čuvar ovo: ako želiš, 
da od tebe bude vrijedan čovjek, 
onda ne smiješ dozvoliti, da tebi 
tobolac (tek, apetit) zapovijeda, 
njemu! U pravog čovjeka nije 
nego pamet. — Vi, koji ste još 



nego moraš ti 
želudac gazda, 

mladi, možete to pokazati n. pr. time, da kod 
tečnog jela, zadnji zalogaj, koji bi bio grlu 
najtečniji — ostavite na tanjuru. Tko se kod jela 
ne zna svladati, ne će znati niti kod posla, niti 
u ljutini, niti kod uvrede, niti u napasti — a 
to je slabić - šeprtlja — sjena od čovjeka. Šteta 
da ga sunce Božje grije. Jakša. 


U lugove. 

Ajdmo, sele malena, 
U zelene luge, 
iza teške studeni, 
iza zime duge. 




Svraćat ćemo poglede 
k dalkoj plavoj gori, 
slušat, kako potočić 
dragahno žubori. 


Ubrat ćemo cvjetova, 
kojim lug se osu, 
njima ćeš ti zlaćanu 
zakititi kosu ! 


Bogumil Toni. 




Molio sam . . . 

Molio sam dobrog Boga, 
da mi dade snage, 
da vam mogu opet pjevat, 
čitalice drage. 

U bašćici moje duše 
povenulo cvijeće, 
činilo se, mom životu 
ko da dođe veče. 


Iz sumračja zatitrala 
jedna zvijezda — nada, 
na tu zvijezdu i sad gledam 
iz bolesti lađa. 

A1 i ona mora bljednut 
u naručju noći, 
nakon noći ljutih boli 
dan će zdravlja doći. 


A dotle se molim Bogu, 
molim mu se vruće ... 
sa gusala mojih eto 
opet pjesme zvuče. 

Mladen Barbarić. 

Mojoj lađi. 

Spjevao: Rndolf barun Maldini Wildenheimski 


Ja kormilo svoga nava* 
Svojom rukom vodim 
Ne treba mi kormilara 
I bez njega brodim. 

Kudgod hoću, onud plovim 
1 kormilo vijam 
Sve zapreke kršim, lomim 
Meti se dovijam, 

Pozdrav anđeoski. 


Pa ako mi magle guste 
Put moj često priječe, 
Moja lađa vale puste 
Prkosito siječe. 

I oprezno žića drumom 
Ma u teškoj muci, 

Svojom snagom i sa umom 
Brodim ravno luci. 


Neke nedjelje pos¬ 
lije velike mise, kad 
se svijet vraćao iz 
crkveupravozazvoni podne 
ili pozdrav anđeoski. Po¬ 
božni narod se prekriži i muš¬ 
karci poskidali kape. Među tim 
svijetom išla majka sa svojim 9-go- 
dišnjim sinčićem. I dječak se po¬ 
božno prekrsti i skine kapu. Tako idući 
stignu skupinu ljudi, koji se razgovara¬ 
jući i ne osvrću na zvonjenje, niti se križali, 
niti kape poskidali. Kad dječak prođe mimo 
njih pozdravi „Hvaljen Isus“ i čudno ih pogleda Ljudi 
pogledaju i vide dijete otkrite glave, odzdrave, poskidaju 
kape i prekriže se. I razgovor je za neko vrijeme pre¬ 
stao. Mali ih je sjetio, da i za njih zvoni. 

Gdjekad djeca svojim lijepim vladanjem mogu vrlo 
uspješno djelovati na starije. M. P. 



Buri u proljeće. 




Oj vjetre, vjetre studeni, 
ne đuvaj tako jako, 
vidiš — lišćem se zelenim 
osulo drvo je svako. 

* tatfa. 


Vidiš, cvijetom se nježnijem 
ponose mlađane grane, 
zašt bi im svojom studeni 
kvario proljetne dane . . . 

Mi se veselimo jabukam, 
trešnjama crvenim krasnim, 
mi se veselimo kruškama, 
breskvama žutim i slasnim. 

Pusti nam cvjetke mirisne 
grane nam zelene pusti, 
zar nije drveće krcato 
ljepše no vrtovi pusti? — 


Otiđi buro, otiđi, 
tamo za daleke kraje, 
tamo, gdje gora visoka 
snijegom se bjelasa, sjaje. 

Kad će po drvlju cvjetići 
snježni o Božiću sjati, 
kad će o drvu božićnjem 
visjeti orasi zlati. 


Onda ti buro slobodno 
dođi u naše strane, 
onda ti dahom ledenim 
duvaj o naše grane! — 


3 ^ 


Bogumil To ni. 


Đječarčev san. 

Mali se Ivica jednoć vraćao iz škole i 
ugledao zeca. Desnu nogu, koja je očito 
bila bolesna čvrsto je pritisnuo uz tijelo. 
Pun sućuti pošao je Ivica za tragom 
zeca u nadi da će ga naći, gdje leži ob- 
nemogao i da ga ponese kući. U svojoj 
glavici već je smišljao, kako će zecu pri 
rediti mekan ležaj i tako ga dugo nje¬ 
govati dok se ne će posve oporaviti. 
Ali šta će na to otac, koji je bio strog, 
a uz to lugar. Ne će li on zeca ustri 
rjeliti? 

Navečer je Ivica legao u postelju. 
^ Još je uvijek mislio na hromog zeca. I 

nenadano mu se pričinilo kao da je i opet išao iz škole 
sa svojom torbicom na leđima. 1 opet je došao na 

ono isto mjesto gdje je ugledao zeca. Nu ovaj put 
ga nažalost nije opazio. Bilo mu je žao i stao je za¬ 
zivati sad na ovu, sad na onu stranu Napokon je za¬ 
šao u gustu šumu, gdje je debeo snijeg pokrivao dr¬ 

veće, a studeni vjetar fijukao kroz golo granje Postalo 
mu nekako tjeskobno, obuzeo ga strah, a uz to ga zeblo 
od studeni. Najednom ugleda na velikom prostoru mnogo 
zečeva. Odmah je među njima prepoznao i bolesnog ze¬ 
čića. Pobrzao je k njima i povikao „Napokon sam te na¬ 
šao, mili moj zečiću*. — Ostali zečevi pogledali su ga 






zapanjeno, a bolesni im zec reče „To je sin lugarev*. — 
»Ja ću te izliječiti", odgovori dječak. — „Nije istina", od- 
vratiše ostali zečevi. „Ti hoćeš da nam otmeš bolesnog 
brata, da ga tvoj otac ustrijeli. Nedamo ga!“ — „Ne, ni¬ 
kako. Vjerujte mi. Ta ja nisam tako opak, kako to vi mi¬ 
slite. Ja ću njemu prirediti mek ležaj i njegovati ga dotle 
dok opet ne ozdravi". — Nato upita neki stari zekonja 
„Hoćeš li poći s njime?" Zečić spustio glavu i nekako 
turobno odvratio „Poći ću. Ovdje se smrzavam. Ne lju¬ 
tite se braćo, što vas ostavljam, ali me noga tako strašno 
boli, pa još k tome zub, da ovako dalje ne mogu izdržati. 
Znadem da mi Ivica ne će ništa na žao učiniti." ,,A ja ću 
moliti oca da te ne ubije. 1 budi uvjeren da ti ne će biti 
zlo", odgovori dječarac. „Uzmi me, uzmi,“ stao moliti 
zečić, „ali kako ću prevaliti tako dug put. Moja je noga 
sasma hroma, a ti si daleko odavle?" — „Nosit ću te". 
I sada Ivica podigne zečića na ruke i milo ga gladeći brzo 
ode kući. Nakon duljeg hoda bio mu je zeko težak i on 
ga stavi na zemlju te mu stane pripovjedati: „Zečiću sad 
ću te neko vrijeme voditi, a onda kad se umoriš opet ću 
te nositi". Ali nažalost put se tako oduljio, kao da iz ove 
šume nema izlaza. Drveće je bivalo sve gušće, a nena¬ 
dano je počelo sve jače snijcžiti. Sad ga spopao silan 
strah i sjetio se svog strogog oca. Oh, šta će reći, kada 
će doznati daje otišao, a da nije ništa kazao! U šumi je 
postajalo sve tamnije, sve tajanstvenije. Ivicu su zeble 
ruke i noge. Najednom je nestalo i zečića. Možda 
je ipak dobio strah pred strogim lugarom te otišao k svo¬ 
joj braći. Dječak se ražalostio i počeo glasno plakati. 
„Majko, oče!" zazivao je u pomoć. — „Ali Ivica, šta ti 
je, čemu vičeš?" — Dječarac otvorio oči Pred njim je 
stajala majka i gledala ga svojim blagim očima. — ,,Ah 
majko gdje sam?“ upita Ivica. „Ta u svojoj postelji", od¬ 
govori majka. Sad je tekar Ivica opazio, da je sve sanjao. 
Veselo se stao smijati i brzo odijevati. Pijući svoju kavu 
pripovjedao je majci ovaj događaj, koji sam ja eto i vama 
ispripovijedao. A. Brozović. 

Na poljanama bojnim. 


Poljane tamo su ravne, 
sti moviti bregovi, 
gdje zuje taneta smrtna 
gruvaju topovi. 


Tu niču krstovi novi 
i dižu se humovi 
s krvlju se rumeni polje 
obližnji grmovi. 


A naša gdje krv se proli 
gdje naši su sinovi, 
tu poljem su niknuli sami 
crveni cvjetovi. 


Priča o snijegu. 




Bogumil Toni. 



raj tople peći sjedi u naslonjaču moj 
čika. Ja ga zovem čika Mladen, jerimadem 
i drugog čiku Dragutina. Vi dobro po¬ 
znate čiku Mladena. On jvam je slao 
godine i godine „Anđela Čuvara". Zato 
i ne ću da vam dugo pišem o njemu. 
Cn je bolestan, pa uvijek sjedi kod 
kuće. S nama se zabavlja i razgovara. 
Nada, moja sestra i ja rado se s njime 
razgovaramo. Kako sam željno očekivao snijeg, to sam 
stao o njem i sanjati. Tako sam jedamput sanjao, da sa 
svojim drugovima i družicama činimo na dvorištu snije- 
govića dvaput većeg od mene, dugom lulom u ustima a 
brezovom metlom u rukama. Kada je jednom snijeg po¬ 
čeo da pada, upita me moj čika: „Znadeš li ti Mladene, 
odakle je taj snijeg? Kad sam ga začuđena pogledao, reče 
mi „Vidim, da ne znaš. Hajde pa ću ti pripovijedat". 
Dobro čika, ali bih ja rado da i drugi to znadu. 

Yi mi govorite u pero, a ja ću pisati i poslati „An¬ 
đelu Čuvaru". 


U nebeskoj bašči igrala se dva anđelka. Cvijeće 
svake boje i raznolikih glavica dalo im povod, da su 
dugo vremena probavili u tom vrtiću. Riječ po riječ, pa 
će jedan „Što li sada rade na zemlji moja braća i se¬ 
strice? Koje li je sada kod njih godišnje doba?" „To je 
barem lako znati, reći će drugi — „Na proviri kroz jednu 
zvijezdu, pak ćeš saznati, sve što hoćeš". — 1 pođe ovaj 
do bližnje zvijezde, odgrne plavi plašt kojim je bila 
zvijezda pokrivena, te nakon nekoliko časaka usklikne 
„Ah gledaj, gledaj, ljudi se žure, nešto voze na kolima i 
spremaju u stanove svoje. Eno i zelenih borića. Ha, sada 
se sjećam. To će biti Božić blizu. Ah, kako mi je lijepo* 
bilo kod oca i majke, uz veselu braću i šeširiće". 

Što misliš, da mi ne ćemo u nebu proslaviti Božića? 
Ti još nijesi bio ovdje, pak ne znaš, kako to biva. Samo 
se strpi, pa ćeš vidjeti*. „Hoće li biti i slame i jaslica? 
Hoće li doći i Betlehemci? A ovđe nema ni zime, pa neće 
biti ni tople peći*. „Idi, idi, molim te, ta mi smo u nebu. 
Ovdje se to drugačije slavi". „No, kako?* Kadbašhoćeš, 
pripovijedat ću ti“. Kad je Božić blizu, skupljamo iz svih 
rajskih perivoja cvijeće, nosimo ga u zlatnu dvoranu kraj 
prijestolja Božjega. Sve stijene budu okićene cvijećem, a 
i pod je njime posut. U dvorani stoje jaslice. Kada dođe. 
badnji dan, već od rana jutra jatomice hrle anđeli u dvo¬ 
ranu. Svaki pristupa jaslicama, uzima iz svojih krila po- 
najljepše pero, meće ga u jaslice i govori „Od ovog perja 
neka bude Bogu posteljica meka*. Znadeš da imade u 
nebu vrlo mnogo anđela. Zato toga perja bude toliko, da 
ne može stati u jasle. U večer, kada dođe Isus u tu dvo¬ 
ranu i vidi da su jasle prepune, govori „Skupite suvišno 
perje i bacite ga na zemlju, neka ljudi znadu, da je Božić 
blizu*. Anđeli poslušaju Isusa, idu, pa skidaju zastor sa 
zvijezda i istresaju pune košare perja kroz njih. Djeca na 
zemlji gledaju veselo u nebo, plješću rukama i kliču „evo 
snijega, evo snijega!“ 

Zar ove godine nijesu u nebu slavili Božić? Ta ove 
godine nije snijeg padao?* upitam ja. „Jesu, jesu. Ali 
nebo nije bilo spram nas milostivo. Na badnjak su zra¬ 
kom letjele smrtonosne bombe i granate. Nije se čula 
pjesma „A mir Ijudma na nizini*, već se čuo iz ratišta 
jauk ranjenih i umirućih. Zato i nijesu poljane bile po¬ 
krivene bijelim snijegom, nego rumenom krvi*. 

„A gle! Sada je sve bijelo, puno snijega. Odakle to?*- 
„Dragoviću*, odgovori čika „to je nastalo ovako: Mnogo* 
je suza proliveno na Božić. Majke i djeca su plakale za 
ocem, koji je zebao na ratištu. Te teške suze dizale, di¬ 
zale se prema nebu. Bog ih blagoslovio, a one padale 
kao sitan snijeg natrag na zemlju. I sada jos leže ... A 
Bog će dati, pa će ga i nestati. Brijeg i dol će zazeleniti. 
Kolike sreće, ako prva zelena grančica bude grančica mira." 


Mladen Barbarić ml. 

Budi iskren! 

J; ali je Milko bio sin siromašnih ali poštenih 
1, roditelja. Nije se ugledao u dobrog oca 
KP 3 * i milu majčicu, već je pošao stramputicom. 
Počeo se družiti zlim dječacima, te je s njima da¬ 
pače i krao. 

Jednog mu dana odoše mati i otac raditi u 
polje, a njega ostave da čuva kuću. Čim su rodi¬ 
telji otišli, ode Milko u vrt, jer je znao, da u su¬ 
sjedovom vrtu zriju trešnje. Taj njihov susjed bio 
pijanac, te se je njegov plot drmao kao i on. Milko 
dođe do plota, popne se nanj i poče brati trešnje. 
Najedamput r . . . r . . . rsk i plot se zajedno sa 
Milkom sruši. Malo se udario, ali to njega nije bo¬ 
ljelo, već ga je peklo, što je susjedu a i rodite¬ 
ljima nanio štetu. Plot, koji se srušio zgnječio je 
usjeve Milkinih roditelja. 

Kad su roditelji došli kući, Milko im sve po 
istini ispripovjedi i zada poštenu riječ da ne će 
više krasti. Naloženu je kaznu pretrpio, te postao 
sasvim drugi dječak. 

Mališu moj! U ovoj zgodi imaš za sebe po- 
duku. Ako si što skrivio, iskreno kaži svojim rodi¬ 
teljima i popravi se. M. Robo ti ć. 

Iz afričke pustinje. 

Hiha na hiha 
Slonić se njiha. 
Drž’ mama, tata! 
Kljove im hvata. 


Otvori oči! 
Slika svjedoči: 
slon ima sreću 
ne može veću. 



Dobri naš Bože, 
što li sve može 
Tva moćna sila 
i ljubav mila! 


Tata se smije 
mama se smije, 
slonić od smijeha 
ne zna već gdi je. 




Mojoj Nadi u spomenar. 

I tebi je srce bono — 
i ti trpiš od tog rata: 
od tebe je, od kuće je 
daleko u ratu tata. 

Tebi cvijeće ne miriše, 
niti zvijezde dosta sjaju, 
bez tate si, pa bi mogla 
samo plakat uza maju. 


U to burno doba — k nebu 
milijuni ruke dižu, 
upri i ti oko svoje 
u Isusa a na križu. 

Boga moli, da što prije 
bude konac ovog rata. 
da što prije zdravom tati 
sviješ ruke oko vrata! 

Mladen Barbar i ć. 

Spas. 

ijaše siromašna udovica, a imala sinčića Ivicu. Već 

od malena je osobito štovao anđela čuvara. Kućica 
k|pig§) ' m j e bila izvan grada. Kraj kućice tekao je potočić 
JSzsf' gtjjg se ma ii ivica zabavljao: hvatao je ribe ili se 
igrao svojom jedrenjačom. Došlo je vrijeme za školu. Ivica 
ju je rado polazio. Jednog dana dođe on kući i ispripo- 
vjedi majci, kako im je gosp. kateheta rekao, da se može 
svatko javiti, da može kupiti novine „Anđeo čuvar". Majka 
i Ivanu do voli i dade mu novce. Kad je dobio naručeni 
list, čitoO je uvijek sve. Majka mu obeća, ako dobije „od¬ 
liku", da će mu k njegovu „Anđelu čuvaru 11 još nešto do¬ 
dati. — Došao konac godine. Ivica je donio odliku. Ve¬ 
selo dotrči i javi majci. — Kad se jednom igrao, dozove 
ga majka i reče mu „Idi sinko u grad i donesi mi iz 
knjižare to, što piše na toj cedulji, ali nemoj čitati što 
piše!" Ivan ode. Putem je mislio, što tr može biti napi¬ 
sano? i već htjede otvoriti, tad se sjeti majčinih riječi i 
nadvlada se, te nije čitao. 

U knjižari mu dadoše omot. Ivica je išao prijekim 
putem kući kroz šumu. Došavši usred šume čuje šuštanje 
u gušfari. Malo zastade i slušaše pozorno, no sve je bilo 
mirno, zato pođe dalje. Jedva što je odmaknuo nekoliko 
koračala, puče puška i ,on osjeti laki udarac. Krikne, a 
iza grma izađe šumar. Šumar je naime htio da ubije zeca, 
koji je sjedio nedaleko njega, ali je promašio i pogodio 
dječaka. Zrno ga samo malo ranilo, ali zato probušilo 
onaj omot. Kad je došao kući, bijaše rasplakan te nije 
mogao majci ni reći, što se dogodilo. Majka razveza omot 
i nađe na veliku radost Ivanovu, njegov .Anđeo Čuvar 
u tvrdim koricama, ali probušen. Sad je Ivica tekar mo 
gao pripovijedati, šta se dogodilo. Majka i sin zahvališe 
se anđelu čuvaru, što ie Ivana na tako čudnovat način 
spasio. Dragutin Plavec. realac. 



Iskrice. 

Osjećaš li se umoran, prioni k poslu, pa će 
nestati umornosti. 

Čovjek, koji sebi sve svojata, na posljetku ništa 
nema. 

Sloboda i pravda svim narodima na kori ze¬ 
maljskoj i bit će mir i sreća svakog pojedinca. 

1 najmanju uvredu oprosti, jer tko drugomu: 
prašta i njemu se oprosti. 

Napisao : Rudolf barun Maidini Wildenheimski. 

Tabor mladih junaka. 

Bilo je davno. Pošao sam da pogledam 
znanca svojega, koji je nedavno upravo 
baštinio mnogo imetka. — Kako sam se 
začudio. Nedjelja je bila. Svaki je iole 
valjan kršćanin već došao iz crkve od sv. 
mise,a u mojega obogaćenog prijatelja 
sve još nespremljeno, razbacano. Sjedili 
su kod stola: otac, majka i troje djece. Otac je rado pio. 
Već mu je nos bio crven — na vrhu već malo plav kao 
šljiva kad prizrijeva. Baštine još nije primio, ali je ipak 
u ime baštine mnogo više pio nego prije. Sve je na njemu 
neuredno: kosa čupava, brkovi kao pijani strše na sve 
strane, brada zapuštena, prsluk poderan i mastan hlače i 
čizme — ah bolje da šutim. — 

Kad sam ja došao, pripovijeda on meni, kako će 
sad cijelu kuću obnoviti i svima kupiti novo od jelo. — 
Daj Bože! mislim si ja. — Oho, najedamput će prema meni 
„Deder prijatelju, zaboravio sam da ti ponudim porciju 
rakije” — pak mi tura čašu u ruku. Hvala rekoh ja. 
meni rakija škodi. — Deder onda tijožić! Gledam ja ma¬ 
loga Jožića (bilo mu je devet godina) i što vidim! Uze 
čašu punu rakije pak izli polovicu u se! Meni su suze 
htjele na oči. Mislio sam si: tvoj će tata tebe rano spre¬ 
miti u grob. — Malo poslije popije Jožić jošte, što je 
imao u čaši i reče: „Tata, daj mi još. Baš je dobra". 
Tako sam bio žalostan, da sam brzo svršio svoj razgo¬ 
vor s Jožićevim ocem, dok je još znao, što govori i oti¬ 
šao sam. — Čuo sam za jožića, da je u školi bio među 
najslabijima. Često je rakija zaudarala iz njega. Stoput su 
mu se drugi đaci rugali. Kad ga gosp. učitelj što pitao,, 
obično nije ništa znao, nego je turio prst u usta i gledao 
dolje. — Poslije nikad više nijesam htio ići k njima. — 

Vidio sam Jožića višeput. Vazda je bio čupav. Pogled mu 
je bio kao u kakve lude. U selu su ga zvali „Glupi Jo- 
žić*. — Jednoć je došao gospodin neki iz Zagreba. Sa¬ 
zvao je seljake na okup i govorio je proti pijanstva. I 
„glupi Jožić“ je došao na skupštinu, ali samo da se ruga. 
„Magarac tko govori proti rakiji. To je nešto najboljega 
na svijetu", govoraše pred svojim drugovima. Pametni su 
pak ljudi odlučili, da će ili sasvim prekinuti s pečenjem 
rakije ili samo peći, koliko im treba za lijek. Jožića su 
svi u selu žalili, što previše pije, osobito, kad mu umrije 
tata a brzo i mama te on posta gospodar. 

Glupi Jozan, kako su ga poslije zvali, ostade kakav 
je i bio. Mnogo je pio. Mnogo je trošio i novaca i vre¬ 
mena osobito po noći. Stotinu je puta po danu morao 
spavati, kad su drugi ljudi išli za poslom. Nu to sve još 
nije najgore. Najedamput se glupi Jozan razgoropadiOi 
Otkad su mu kuću prodali, uvijek je bio kisele volje, a 
naročito kad se opio. Nekoga dana našao se u krčmi s 
drugim pijancima. Iznenada plane svađa među njima. 
Glupi Jozan je već davno izgubio strah pred Bogom, te 
je uzeo stolac i udri po pijanim drugovima. Konac boju 
bijaše: jedan mrtav i dva ranjena od Jozanova 
stolca. 

Drugo jutro vodiše oružnici selom glupog Jozana 
čupava, neumivena, krvlju poškropljena, svezanih ruku. 
Cijelo selo izlazi na cestu. Gledaju ljudi. Neki žale Jo¬ 
zana, a drugi kažu „Dobro je to za njega. Popravit će se“. 

Prevarili su se. Za mjesec dana sjedio je glupi Jo¬ 
zan u sudnici na tvrdoj klupi. Osuda izađe: šest go- 
gina tamnice u Mitrovici. Otpremiše ga. 

Mlađi brat i sestra odoše po službama, jer doma 
više nijesu imali. Jozana više nijesu vidjeli. Rakija i vino 
mu izgrizlo gotovo sva pluća. 

Nakon trinaest mjeseci zvonilo je zvonce na uznič- 
koj kapelici. Zvonilo je tužno i dirljivo. Uznici nose lijes 
piema groblju. Smjeste lijes u jamu, zagrnu ga i zataknu 
jednostavni crni križ s napisom „Josip Češmiga, umro 
u 26. godini". 

Pred smrt je svećenik ganuo Jozana da se pokajao. 
Ispovjedio se i u suzama molio Boga, da mu oprosti. 
Svećeniku pak reče na rastanku „Velečasni hvala, vam, da 
ste me sjetili na dušu! Ja sam mislio, da mi Bog ne će 

oprostiti. Mnogo sam Mu kriv. Sad mi je stoput lakše m 
duši. Da ozdravim nikad nebi više pio“. 

Čitatelju mali, čuj što ti savjetuje iskusni ,,striček“: 
Za djecu nije nipošto ni vino ni rakija ni pivo 
Vino je za ljude odrasle, koji su slabi na želucu ili koji 
ga piju za lijek. Isto tako i rakija. Rakija i vino izgrizu 
mlada pluća, otupe pamet i othrane glupe Jozane i 
pijane Joce. — Ne daj Bože, da među čitateljima An¬ 
đela Čuvara bude takvih! 


Veseli kutić. 

Nespretan đak. Mali ne zna 
odgovoriti na jednostavno pitanje. 
Zato ga učitelj ponovno zapita 
„Zašto imamo oči?" Mali „Oči 
imamo zato, da gledamo“. „A zašto 
imamo nos ?“ Mali ,,Z a to, da ga 
čistim o!“. 

Domišljati lovac. „Prije si 
uvijek tvrdio, da ti je puška stara 
i ne pogađa, a sad imaš novu, 
pak ipak ništa ne pogodiš?" — 
Mladi „E! Sad pak zečevi ne lete 
pravo ! w 


Zemljopis. „Što okružuje ve¬ 
liku i malu ugarsku nizinu ?" Ma¬ 
rica „Veliku i malu ugarsku £tu- 
zinu okružuju Karpati." — A što 
su Karpati?" — Marica „Kar¬ 
pati su drotari, koji krpaju 
lonce". 

Politika. „Zašto jeHerodpro- 
gonio Isusa?" Marko, koji je često 
slušao oca, kako se ljuti, što Hr¬ 
vate svi i svagdje progone i za¬ 
bacuju „Herod je progonio Isusa 
zato, jer je mislio, da je Isus Hrvat". 


Zagonetke. 

i 



a a|a zvijer 
b b b žensko ime 
c c c položaj vode 

Ako dobro složiš, moći ćeš 
čitati na sve četiri strane; oko¬ 
mito i vodoravno, lijevo i desno. 


Oduzmi tako 4 komada žigica, da 
ostane 5 četvorina. 

(P. M o j ak, Osijek). 


a i a j 

a 1 

a| 

drvo 


1 b! b | 

b 

|b[ 

muško 

ime 

: c c i 

c 

c t 

kukac 


d j dj 

T 

d 

žensko 

ime 


Okomito i vodoravno isto. 
(V 1. .lakši ć, Zagreb). 


(K. To mijeno vic, Osijek.) 


4_ 

a a a a rijeka u Češkoj 
b ' b b b muško ime 
c | c j c j c j ug. i hrv. kralj 
d | d j d | d I poznata turska riječ 
Okomito i vodoravno isto. 
(M. Š u 11 a j s, Zagreb). 

mala životinja 
naša r’jeka 
svojstvo vatre 
Okomito i vodoravno isto. 
(Stj. Pecsi. Brod na S.) 


. 

bez mrlje 

doba 

! * a | d 

marva se ga boji 

: i 

. na 

bolno mjesto 


• a j 

životinja u pričama 

i- \ 

zanatlije trebaju 

i 

domaća životinja 

; *- 1 

. 

. a r 

!_• n a 

pa 

1. r a 

treba za pokop 

vulkan 

hrana 

vrst vode 


a > a | a 
b b b 
e ; c i e I 

Savo Din 


Pogodi (premještajem) obita- 
valište toga gospodina! 

(J. Ce p etić, Zagreb). 


Logogrifi. 

11 Sa / rijeka velikoga toka, 
sa ž zvijerkasmiješnoga skoka. 

(K. To m 1 j e n ov i ć, Osijek). 


12 Sa t ime mi je, 
sa k zanat mi je. 

(K. T o m 1 j e n o v i ć, Osijek). 

Pitalice. 


Prvi slogovi daju narodnu po- 13 Svaka ga kuća ima, a veliki 
slovicu. je, da se u njem kolmavoze? 

7 i (J. J., Bos. Brod). 


j a 

3 : b | a j b i 4 

a 


1—2 žitarica 14 Kako ćeš od dvadeset odu- 

3-4 položaj vode ?. cti sedamdeset i sedam a da 
y J ti ostane jos dvadeset i tri? 


2 

Ako dobro složiš, dobit ćeš 
naopako: 2—1 svojstvo vatre; 
4—3 zvijer. 

(Fr. Felser, Zagreb). 


(K. T o m 1 j e n o v i ć, Osijek). 


15 Petero tjera, petero čeka, svoj 
desetorici pobjegne ? 


& Premještaljfce. 

Čitaš li sprijeda, 
iz lončića u zrak vrije! 
Čitaš li straga, 
najvruće mu sunce sije ? 
(K. Tomljenović, Osijek). 


3. T. K. 

K. Sardinija 

Sto je taj gospodin ? 

(A. V i d a k o v i ć, Brod na S.) 



16 Što je tvrđe od kamena ? 
Što je slađe od šećera ? 

(SI o v e n e c). 


17 Guščarica tjera guske: jedna 
ide pred dvjema, jedna među 
dvjema i jedna za dvjema. Ko¬ 
liko je gusaka? 

18 Kako će si pet osoba razdi¬ 
jeliti pet jaja u zdjeli da svaka 
jedno dobije, a da jedno ipak 
©stane u zdjeli ? 

(Zora br. 1. Od zoraša ne oče¬ 
kujemo odgonetače na ove 2 pi¬ 
talice, jer j e u njih to već riješeno !) 

Nagradna zagonetka. 

Tko složi najviše riječi iz na¬ 
ziva „Kriješ", dobit će za nagradu 
potpuno godište „Krijesa" (god. II. 
1910—11.). Jedno se slovo može 
dvaput uzeti kao n. pr.raka, Saska. 

Odgonetke Ireba slati na adresu 
„J a n d o L a c h m a n“ Makarska, 
Dalmacija, odakle će odgonetaču 
stići nagrada. Bude li više ođgo- 
netača, koji riješe jednako, od¬ 
lučiti će ždrijeb. Rok rješenja: 
mjesec dana. 


Rebusi: 



Pošta. 

Sa sela je malo odgonetača. 
Deđerte djeco „odgonetajte i vi 
tamo na selu zagonetke. Imate 
pravo, a i dužni ste i vi da se 
vježbate u mišljenju. Ili mislite, 
da su zagonetke samo za gradske 
đake? Jok! Za sve sul I za vas! 
Svi bi morali odgonetati! Kad si 
odgonenuo zagonetke* napiši ih 



Iskrice. 

Sve je meni milo 
Sve je meni drago 
A1 mi sveta vjera 
Najveće je blago. 

Jan d o. 


Odgonetke iz 3. broja : 

1. — Hvar, voda, Adam, rame. 

— 2. -= Pas, aga, sam. — 3. = Se- 
noa. — 4. = Klupa, kupa.— 5. = 
Krak, rak. — 6. = Zlato, blato. 

— 7. = Od noža rana zarasle, a 
od jezika nikada. — 8. = Austra¬ 
lija. — 9. = Mravinjak (Neki rje- 
šiše sa krti nj ak. Nije zlo, ako se 
uzme, dokle ga krt nađiže). — 10. 

— Ura (s njihalom). —11. = Ko¬ 
tači u kolima. — 12. = Slovo o. 
Neki rješiše = meso. Nije loše.). 


u pismu ili na otvorenu dopis¬ 
nicu (onako kratko, kako i mi 
pišemo u Anđelu Čuvaru) ipošlji 
na ovu adresu „Anđeo Čuvar" 
Zagreb. — Zagonetači! Zago¬ 
netke neka ne budu samo muka, 
nego i pouka t. j. neka sadrža¬ 
vaju koju lijepu poslovicu, opo¬ 
menu, nauku i slično kao što je 

n. pr. 10. i li. u 4. broju A. Č. 

— Naši nazivi. Mnogi su od 
naših dopisnika još djeca ili su 
tek počeli mladenačke dane. Ured¬ 
nik bi mnogima mogao biti barem 
ujak, ako ne stric. Zato ćemo 
vam (pojedincu) govoriti „Ti". 
Bit će toplije naše riječi u tom 
obliku. Starijim dopisnicima na- 
ravski da ne kanimo pisati „Ti". 

— Zv. Kovačić. Tvoje je u re- 
zervi“ 1 Možda ćemo što upotrije¬ 
biti. — Mislić. Pitalice su Ti sinko, 
već poznate. Poredaljka je u „re¬ 
zervi". — Tko zasobom crijeva 
vuče? Takvu nam je pitalicu po¬ 
slao a zaboravio se potpisati. Po¬ 
slao je i odgonetke. Tkogod bio 
neka si izvoli pročitati „Poštu" u 
3. broju Anđela Čuvara (Isti¬ 
nito, dobro i lijepo). — J. M. 
Vitić. Primamo na znanje. Uvr- 
štavat ćemo pomale. Skrivačice u 
rim. brežuljcima nije za A. Č. Ne¬ 
pristupačna je većini čitatelja, a i 
stvarnu pogrješku ima (Esvilin: 
vila). — Leo Klein, Brod na S. 
Čitaj sinko Poštu u 3. broju! v — 

— Mira K. Đakovo. Usklik „Ži¬ 
vio" nije tako vrijedan, da ga po 
zugonetkama traže naši đaci.Drži 
se, dušo, naputka u „Pošti" br. 3 
Možda ćemo koju brojčanicu uvr¬ 
stiti. Spremili smo. — E. Rosen- 
žweig, Brod. Poslani rebusi su 
prelaki, inače bi dobri bili! — Mi- 
kličan i Šarić. Brod. Rebus 
Vam je prejednostavan, a slovča- 
nica prezapletena. — A. Brusić, 
Virovitica. Sa zagonetkom valja 
odmah i odgonetku poslati! B. 
Toni. Samobor. yaljaju Vam 
verzi. U Anđelu Čuvaru imate 
lijepu priliku, da djelujete pleme¬ 
nito na tisuće bistrih Hrvatica i 
Hrvatica. Hvala najljepša. — Ferd. 
Vučer. Vježbaj se sinko još. Po¬ 
slani rebuši su prejednostavni! 

— M. Robotić. Pjesnik dosad još 
nijesi sinko. Pripovijest smo dali 
složiti. U pripovjestima i zago¬ 


netkama bolje uspijevaš. — B.. 
Gužvinac. Vi se sigurno malo> 
družite s djecom i škol. mladeži. 
Pjesmice su Vam preduboke, ta¬ 
janstvene, prevelike, preozbiljne. 
Možda biste nam htjeli prozom 
poslužiti. — J. Horvat, Zagreb. 
Sinko ! Studiraj pjesme ! Ova prva 
ima dobar sadržaj, ali metar je 
slab! — R. Klaić. Zapjevajte ori¬ 
ginalno. Prevođ pjesme u metru 
teško i rijetko uspijeva. J. Jur- 
ković, Brod. Pripovijest „Otac i 
sin" je dobro zamišljena, ali nije 
dobro izvedena. — Svim mlađim 
suradnicima : Nitko se ne smije 
uvrijediti, ako mu odmah 1. radnje 
ne štampamo, nego valja da radi 
dalja! Anđelu Čuvaru je zadaća,, 
da poučava i ugodno zabavlja 
svoje čitatelje, zato izabiremo 
bolje stvari! Vama je pak zadaća, 
da se vježbate, a tome služi 
služi svaka radnja makar i slaba 
bila. Radom ćete se usposobiti, 
da ćete moći birano misliti i pisati. 


Odgonetači. 

Valjano su riješili zagonetke 
iz 2. broja još ovi. Sve : Josip, 
Sigmund, Vukovar; Mijo Ferić, 
Brod na F.; Adam Barleković 
Psijek. — 1., 2. i 3. : Mikličan i 
Sarić, Vjera Oster, Brod na S — 
1. 2. i 4.: Artur Henn, Osijek. — 

1. i 2.: Pavica Rehak, Vukovar.— 

2. i 4.: Marija Bađanjek i Ema 
Goger, Varaždin. — 1. Jando 
Lachmann, Makarska. 

Poslije razaslanoga 4. broja 
ne smijemo se viže obazirati na 
odgonetke iz 2. broja. 

Zagonetke iz 3. broja odgo- 
nenuše. Sve: Stjepan Blažević, 
Zagreb; Josip Čižinsky, Bos. Brod; 
Miroslav Miiller i Kornel Tomlje- 
nović, Osijek; Martin Robotić, 
Bošnjaci; Franjo Felser, Zagreb. 
III. broj: 7. i 8.: Načo Sud- 
(Nastavak na3 str. korica) 


NihS obstat: P. Theophiluš Harapin. — Imprimatur P» Raphael Rođić. 
Urednik O. Prado Triplat franjevac. Tisak C. AIbrecht, Zagreb * 







aiik, Zagreb; 7. Ruđolf Slonje, 
Zagreb. — 1., 2, 3., 4., 5., 6., 7. 
Branimir Haramustek, II. g., Za¬ 
greb. Od 1—7 (osim pitalica) Stje¬ 
pan Pecsi, Brod na S. 

Kad se već svršavao ovaj 
broj stigle su odgonetke još 
od ovih: iz2. broja: L. Plepel(l.) 
Iz 3. broja: Sve: Josip Berka 

1 Emilija Cindrić, Brod na S.; — 
(11) Ivkica Sidić i Ljubica Tata- 
lović, Ivanska; (10) Dragica Du¬ 
gački, Zagreb; Julka Tamičević i 
Vern Kuhner i Josip Zivković, 
Brod na S. — (9) Božena Ilić, 
Osijek; Josip Sigmund, Vukovar; 
Krešimir N., Jasenovac; Stjepan 
Ribić, Zagreb;‘Pavica Barac, Brod; 
— (8) Anđela Boheim i Anka Ger¬ 
man, Brod. Mato Parađiković, 
Osijek; — (7)VeraOster i Adela 
Bohuniczky, Brod. — (6) Đuro 
Opravić i Ivan Pađen, Osijek. — 
(3) Đurđica Hobolja, Brod; Janko 
Lachmann, Makarska. 

Dar. Gosp. Krešimir Tkalčić 

2 K. za poljepšanje A. C. Hvala! 


Novo! Važno! Zanimljivo ! 


S3333333833883333833333a 


Život sv. Franje 

kratak, ali veoma lijepo napisan i ukrašen 
sa 17 slika iz svečeva života. 


Za ljubitelje sv. 
Ante priredili smo 
ugodno iznađenje: 

MAME SV. AUTE 


n dvije boje; umiljatoj smeđoj (ke- 
stenjastoj) i nešto svijetlijoj. Sv, 
Ante — ljubimac sviju nas — i mali 
Isus u njegovu naručaju vrlo su 
ljupko izrađeni. — Marke imadu 
napis P. Š. A. = preporučo sv. Anti. 
Ljepe se na pisma preporučujemo 
zagovoru sv. Ante, jer će ih on šti¬ 
titi poradi svoje slike i poradi dobre 
svrhe, u koju će se upotrijebiti 
utržak za marke. — Dobivaja se 
u upravi „Glasnika sv. Fra¬ 
nje". Arak od 100 komada stoji 
2 K. — Priložena slika pokazuje 
veličinu i oblik marke, a boja se 
tu ne da izvesti. 



Priredio: otac Miroslav Vanino isusovac. 

Dobiva se u upravi Glasnika sv. Franje, 
Zagreb, Kaptol br. 9. Cijena 20 ni. 
Poštom 3 filira više. 


Divna knjiga! Divna knjiga 

DOMINIK SAVIO 

— katolički uzor mladić. — 
Napisao: Don Bosco. 
Preveo: Alfonzo Andrašec, 
franjevac. 

Krasan dar, izvrsno štivo 
za mladež. 

Stoji 30 filira. Poštom 40 filira. 

Dobiva se u Upravi Glasnika 
sv. Franje, Zagreb, Kaptol 9. 

Borimo se dok 
le vremena. 

Sa 42 primjera i 23 
slike. 

To je zanimljiva i po¬ 
učna knjiga sa žalos¬ 
nim i veselim i smiješ¬ 
nim primjerima iz ži¬ 
vota pijanaca. 

Sto i 50 filira 
poštom 60 filira. 
Dobiva se u upravi 

Anđela Čuvara. 

list za veću mladež 
mušku i žensku te po¬ 
rodicu iziazi mjesečno u 
Zagrebu pod uredništvom 
Dra. Velim ra Dtželića Ima 
mnogo zabavnoga i pouč¬ 
noga štiva, a bogato je 
opremljen slikama. Djeco! 

U Krijesu ćete naći mnogo 
lijepih zagonetki. Kome je 
Anđeo Čuvar već premali; 
neka si naruči Kriješ! 

Cijena je listu četvrtgo¬ 
dišnje za đake K 1*50, a ža 
ostale K 2-50. Naručuje se 
kod dra. Velimira Deže- 
1 i ć a, Z a g r e b Prilaz 23. 
List s naše strane živo pre- 
poručamo. 


Otele sv. Ante 

spada među najmilije hrvat¬ 
ske molitvenike. Lijepe su 
molitve na čast sv. Anti 
Lijepo je i fino vezan. I ob f ik 
mu je vrlo lijep. -^Dobiva 
se : u Franjevačkom samo 
stanu Visoko, Bosna, i u 
upravi AnđelaĆuvara(Gias~ 
nika sv. Franje), 


Tko je prijatelj An¬ 
đela Čuvara tome nije 
dosta, da ga ima sam, nego će 
ga i drugima preporučivati. 
















